# நவம்பர் 28



## நிகழ்வுகள்
- 1520 &ndash; தென்னமெரிக்கா ஊடாகப் பயணம் செய்த போர்த்துகேய நாடுகாண்பயணி மகலன் மகெல்லன் நீரிணையூடாகச் சென்றார்.
- 1660 &ndash; கிறிஸ்டோபர் ரென், இராபர்ட் வில்லியம் பாயில் உட்பட 12 பேர் இணைந்து அரச கழகம் எனப் பின்னர் அழைக்கப்பட்ட அமைப்பை ஆரம்பித்தனர்.
- 1814 &ndash; இலண்டனின் *தி டைம்ஸ்* நாளிதழ் நீராவியால் இயக்கப்படும் அச்சியந்திரத்தைக் கொண்டு முதன்முதலாக வெளியிடப்பட்டது. இவர் பின்னர் மலாக்காவிற்கு நாடு கடத்தப்பட்டார்.
- 1885 &ndash; செர்பிய-பல்கேரியப் போரில் பல்கேரியா வென்றது.
- 1893 &ndash; நியூசிலாந்தில் முதற்தடவையாக பெண்கள் வாக்களித்தனர்.
- 1899 &ndash; இரண்டாம் பூவர் போர்: மோடர் ஆற்று சமரில் பிரித்தானியா பெரும் தோல்வியைச் சந்தித்தது.
- 1905 &ndash; அயர்லாந்து தேசியவாதி ஆர்தர் கிறிஃபித் அயர்லாந்தின் விடுதலைக்காக சின் பெயின் என்ற அரசியல் கட்சியை உருவாக்கினார்.
- 1908 &ndash; பென்சில்வேனியாவின் மரியான்னா என்ற இடத்தில் சுரங்கம் ஒன்று வெடித்ததில் 154 சுரங்கத் தொழிலாளர்கள் உயிரிழந்தனர். ஒருவர் மட்டுமே உயிர் தப்பினார்.
- 1912 &ndash; அல்பேனியா உதுமானியப் பேரரசிடம் இருந்து விடுதலையை அறிவித்தது.
- 1920 &ndash; அயர்லாந்து விடுதலைப் போர்: ஐரியக் குடியரசு இராணுவத்தினர் பிரித்தானியப் படை முகாம் ஒன்றைத் தாக்கி 17 பேரைக் கொன்றனர்.
- 1942 &ndash; அமெரிக்காவின் பாஸ்டன் நகர இரவுவிடுதி ஒன்றில் இடம்பெற்ற தீயினால் 492 பேர் இறந்தார்கள்.
- 1943 &ndash; இரண்டாம் உலகப் போர்: செருமனியையும், யப்பானையும் ஒடுக்குவது பற்றி, அமெரிக்க ஜனாதிபதி பிராங்க்ளின் ரூசவெல்ட், பிரித்தானியத் தலைமை அமைச்சர் வின்ஸ்டன் சர்ச்சில், உருசியத் தலைவர் ஜோசப் ஸ்டாலின் ஆகிய மூவரும் தெகுரானில் சந்தித்துப் பேசினார்கள்.
- 1944 &ndash; இரண்டாம் உலகப் போர்: அல்பேனியா அல்பேனியப் பார்ட்டிசான்களினால் விடுவிக்கப்பட்டது.
- 1958 &ndash; சாட், கொங்கோ குடியரசு, காபோன் ஆகியன பிரெஞ்சு ஆட்சியின் கீழ் சுயாட்சி பெற்றன.
- 1960 &ndash; மூரித்தானியா பிரான்சிடம் இருந்து விடுதலை அடைந்தது.
- 1964 &ndash; நாசா செவ்வாய்க் கோளை நோக்கி மரைனர் 4 விண்கலத்தை ஏவியது.
- 1965 &ndash; வியட்நாம் போர்: தென் விடநாமிற்குப் படைகளை அனுப்ப முடிவு செய்துள்ளதாக பிலிப்பீன்சு அரசுத்தலைவராகத் தேர்ந்தெடுக்கப்பட்ட பேர்டினண்ட் மார்க்கோஸ் அறிவித்தார்.
- 1966 &ndash; மிக்கேல் மிக்கொம்பெரோ புருண்டியின் மன்னராட்சியைக் கவிழ்த்து, தன்னை அரசுத்தலைவராக அறிவித்தார்.
- 1967 &ndash; *வல்பெக்கூலா* என்ற விண்மீன் குழாமின் முதலாவது துடிவிண்மீனை ஜோசெலின் பெல் பர்னல், அந்தோனி எவிழ்சு ஆகியோர் கண்டுபிடித்தனர்.
- 1971 &ndash; ஜோர்தான் பிரதமர் வாசுபி அல்-தால் பலத்தீன விடுதலை இயக்கத்தின் கருப்பு செப்டம்பர் இயக்கத்தினரால் படுகொலை செயப்பட்டார்.
- 1972 &ndash; பாரிசு நகரில் கடைசி மரண தண்டனை நிறைவேற்றப்பட்டது.
- 1975 &ndash; கிழக்குத் திமோர் போர்த்துக்கல்லிடம் இருந்து விடுதலையை அறிவித்தது.
- 1979 &ndash; நியூசிலாந்து விமானம் எரெபஸ் மலையில் மோதியதில் அதில் பயணம் செய்த அனைத்து 257 பேரும் உயிரிழந்தனர்.
- 1980 &ndash; ஈரான் – ஈராக் போர்: மொர்வாரிது நடவடிக்கையில் ஈராக்கியக் கடற்படை ஈராக் கடற்படையினால் அழிக்கப்பட்டது.
- 1987 &ndash; தென்னாபிரிக்காவின் விமானம் இந்தியப் பெருங்கடலில் வீழ்ந்ததில் அதில் பயணஞ் செய்த அனைத்து 159 பேரும் கொல்லப்பட்டனர்.
- 1989 &ndash; பனிப்போர்: செக்கோசிலோவாக்கியாவின் தனியாதிக்க உரிமையை விட்டுத்தருவதாக அந்நாட்டின் கம்யூனிஸ்ட் கட்சி அறிவித்தது.
- 1990 &ndash; ஐக்கிய இராச்சிய தலைமை அமைச்சர் மார்கரெட் தாட்சர் தனது பதவியை விட்டு விலகினார்.
- 1990 &ndash; லீ குவான் யூ சிங்கப்பூர் தலைமை அமைச்சர் பதவையை விட்டு விலகினார். கோ சொக் டொங் புதிய தலைமை அமைச்சரானார்.
- 1991 &ndash; தெற்கு ஒசேத்தியா ஜோர்ஜியாவிடம் இருந்து விடுதலையை அறிவித்தது.
- 1994 &ndash; ஐரோப்பிய ஒன்றியத்தில் இணைய நோர்வே மக்கள் எதிர்த்து வாக்களித்தனர்.
- 2006 &ndash; நாசாவின் நியூ ஹரைசன்ஸ் தானியங்கி விண்கலம் புளூட்டோவின் முதலாவது படத்தை அனுப்பியது.
- 2014 &ndash; நைஜீரியாவின் கனோ நகரில் பள்ளிவாசல் ஒன்றில் மூன்று குண்டுகள் வெடித்ததில் 120 பேர் கொல்லப்பட்டனர்.
- 2016 &ndash; கொலம்பியாவின் மெதெயின் நகருக்கு அருகில் விமானம் ஒன்று வீழ்ந்ததில் 81 பேர் உயிரிழந்தனர்.

## பிறப்புகள்

- 1293 &ndash; எசுன் தெமுர் கான், சீனப் பேரரசர் (இ. 1328)
- 1757 &ndash; வில்லியம் பிளேக், ஆங்கிலேயக் கவிஞர், ஓவியர் (இ. 1827)
- 1820 &ndash; பிரெட்ரிக் எங்கெல்சு, செருமானிய-ஆங்கிலேய மார்க்சிய மெய்யியலாளர் (இ. 1895)
- 1826 &ndash; மத்வேய் கூசெவ், உருசிய வானியலாளர் (இ. 1866)
- 1864 &ndash; ஜேம்ஸ் ஆலன், ஆங்கிலேய மெய்யியலாளர், நூலாசிரியர் (இ. 1912)
- 1901 &ndash; எட்வினா மவுண்ட்பேட்டன், மவுண்ட்பேட்டன் பிரபுவின் மனைவி (இ. 1960)
- 1907 &ndash; ஆல்பர்டோ மொராவியா, இத்தாலிய எழுத்தாளர், இதழாளர் (இ. 1990)
- 1918 &ndash; வி. கே. வெள்ளையன், இலங்கை மலையகத் தொழிற்சங்கவாதி, அரசியல்வாதி (இ. 1971)
- 1927 &ndash; சுல்தான் அப்துல் ஹாலிம், மலேசிய மன்னர் (இ. 2017)
- 1927 &ndash; எச். வி. ஹண்டே, தமிழக மருத்துவர், அரசியல்வாதி
- 1945 &ndash; அமர் கோசுவாமி, இந்திய எழுத்தாளர், பத்திரிக்கையாளர்
- 1961 &ndash; அல்போன்சா குயூரான், மெக்சிக்கோ இயக்குநர்
- 1962 &ndash; யோன் சுருவாட், அமெரிக்க நடிகர்
- 1966 &ndash; பு. ரவிசங்கர், தென்னிந்தியத் திரைப்பட நடிகர்
- 1967 &ndash; ஆன்னா நிக்கோல் இசுமித், அமெரிக்க நடிகை (இ. 2007)
- 1976 &ndash; ரயன் குவான்டென், ஆத்திரேலிய நடிகர்
- 1984 &ndash; மேரி எலிசபெத் வின்ச்டீத், அமெரிக்க நடிகை
- 1985 &ndash; சித்தார்த் வேணுகோபால், தமிழ்த் திரைப்பட நடிகர்
- 1992 &ndash; ஆடம் ஹிக்ஸ், அமெரிக்க நடிகை

## இறப்புகள்
- 1694 &ndash; மட்சுவோ பாஷோ, சப்பானியக் கவிஞர் (பி. 1644)
- 1859 &ndash; வாசிங்டன் இர்விங், அமெரிக்க எழுத்தாளர் (பி. 1783)
- 1872 &ndash; மேரி சோமர்வில்லி, இசுக்கொட்லாந்து-இத்தாலிய வானியலாளர், கணிதவியலாளர் (பி. 1780)
- 1873 &ndash; காத்தரினா சுகார்பெல்லினி, இத்தாலிய வானியலாளர் (பி. 1808)
- 1890 &ndash; ஜோதிராவ் புலே, இந்திய மெய்யியலாளர், செயற்பாட்டாளர் (பி. 1827)
- 1893 &ndash; அலெக்சாண்டர் கன்னிங்காம், பிரித்தானியத் தொல்லியலாளர் (பி. 1814)
- 1925 &ndash; ஆல்பிரட் பெரோ, பிரான்சிய இயற்பியலாளர் (பி. 1863)
- 1939 &ndash; ஜேம்ஸ் நெய்ஸ்மித், கூடைப்பந்தாட்ட விளையாட்டைக் கண்டுபிடித்த கனடியர் (பி. 1861)
- 1954 &ndash; என்ரிக்கோ பெர்மி, நோபல் பரிசு பெற்ற இத்தாலிய-அமெரிக்க இயற்பியலாளர் (பி. 1901)
- 1968 &ndash; எனிட் பிளைட்டன், ஆங்கிலேய எழுத்தாளர் (பி. 1897)
- 2009 &ndash; பொ. ம. இராசமணி, தமிழகத் தமிழறிஞர் (பி. 1936)

## சிறப்பு நாள்
- விடுதலை நாள் (அல்பேனியா, துருக்கியிடம் இருந்து 1912)
- விடுதலை நாள் (மூரித்தானியா, பிரான்சிடம் இருந்து 1960)
- விடுதலை நாள் (பனாமா, எசுப்பானியாவிடம் இருந்து 1821)
- குடியரசு நாள் (புருண்டி)
- குடியரசு நாள் (சாட்)